Paprastoji pempė

* *Tringa vanellus* Linnaeus, 1758
* *Vanellus cristatus* Meyer
* *Vanellus vulgaris* Bechstein

: perimvietės
: sėslios
: žiemavietės
: klajonės

**Paprastoji pempė** arba **pempė** (*Vanellus vanellus*) – sėjikinių paukščių (*Charadriiformes*) būrio, sėjikinių (*Charadriidae*) šeimos paukščių rūšis.

## Apibūdinimas
Paprastoji pempė yra miesto balandžio dydžio. Jos kūno ilgis 28-31 cm, atstumas tarp išskleistų abiejų sparnugalių 82-87 cm, svoris – 128-330 g. Iš tolio galima atpažinti pagal šmėžuojančias juodas ir baltas spalvas, o iš arčiau nesunku pažinti iš ilgo kuoduko ir margų spalvų. Kūno viršutinė pusė žalsvai juoda. Viršugalvis su kuoduku. Patelės kuodukas trumpesnis už patino. Gerklė ir kaklo priekinė dalis juodos, skruostai, papilvė balti. Uodega balta su plačia juoda juosta gale. Jaunikliai blankesnių spalvų, negu suaugę. Snapas juodas, kojos raudonai rusvos. Tai trumpiausias kojas turintis sėjikinių šeimos paukštis.

Paukštis gana guvus, daug skraido, vartosi ore. Balsas labai skardus „gy-vi-gy-vi".

## Paplitimas pasaulyje
Plačiai paplitusios Eurazijos vidutinių platumų klimato juostoje. Tai migruojantys paukščiai, žiemoti skrendantys iki Šiaurės Afrikos, šiaurinės Indijos ir Kinijos. Migracijų metu skrenda paprastai dienomis, dažniausiai dideliais būriais. Paprastųjų pempių populiacijos gyvenančios didesnėje Vakarų Europos žemumų dalyje žiemoti neskrenda, o gyvena sėsliai.

## Paprastosios pempės Lietuvoje
Į Lietuvą atskrenda labai anksti – paprastai kovo mėn. Mėgsta atvirus plotus, pievas, ganyklas, dirbamus laukus, pelkynus. Lizdas atviroje lauko vietoje, paprastai negilioje įduboje ant žemės ar griovyje. Deda 4 kiaušinius, kurie žalsvi, išmarginti neryškiomis pilkomis ir aiškesnėmis juodomis dėmėmis. Peri 24-26 dienas. Lizdą ir jauniklius nuo įsibrovėlių, įskaitant net karves ir arklius, gina triukšmingai ir agresyviai. Išsiritę jaunikliai lizde neužsibūną ir jį palieka greitai, mokinasi patys susirasti maisto. Išmoksta skraidyti per 33–35 dienas. Lietuvoje išveda vieną vadą. Iš Lietuvos į šiltesnius kraštus traukti pradeda jau vidurvasarį, nors pavieniai būreliai pastebimi iki spalio mėn.

## Mityba
Maitinasi ne tik dieną, bet ir naktimis, ypač ryškaus mėnulio naktimis. Kartais maitinasi drebindamas kojas, kad vandenyje išbaidytų pasislėpusius smulkius bestuburius, kuriais jos minta.

## Gyvenimo trukmė
Gyvena iki 18 metų. Laisvėje vidutiniškai apie 4 metus.

## Pempė Lietuvių tautosakoje
Kovo 19 d. – Pempės diena.

## Galerija

Kievitsnest (Vanellus vanellus).jpg|Paprastosios pempės kiaušinių dėtis
Young Vanellus vanellus.jpg|Jauniklis
Tofsvipa%2C_Oset%2C_Örebro%2C_Närke%2C_Maj_2017_(34857782350).jpg|Pempiukas
Northern-Lapwing.jpg|Paprastosios pempės skrydyje
Vanellus vanellus.ogv|Skraidančios ir klykaujančios paprastosios pempės


## Šaltiniai

## Nuorodos
* birdlife.org / Northern Lapwing *Vanellus vanellus*]
* xeno-canto.org / Northern Lapwing · ''Vanellus vanellus'' · (Linnaeus, 1758) (*Paprastųjų pempių balso įrašai*)
* birdsoftheworld.org / Northern Lapwing *Vanellus vanellus*
* ebird.org / Northern Lapwing *Vanellus vanellus*
* youtube.com / Northern Lapwing - Kiebitz - Vanellus vanellus - Hundreds of birds flying (*vaizdo įraše paprastųjų pempių būrys*)
* youtube.com / Broedende kievit (*Vaizdo įraše paprastoji pempė*)